钦定古今图书集成/明伦汇编/闺媛典/第062卷 > 罗氏女
## 钦定古今图书集成/明伦汇编/闺媛典/第062卷 > 罗氏女

按《凤阳府志》：“罗氏女，父进，年十六，许字王仲英子。未
嫁，英子死，女闻讣，哀恸自缢。邑令请旌之。”

===张大汉妻郭氏===按《凤阳府志》：“郭氏，郭重义女也。有殊姿，精女红。及笄，
适张大汉。未两月，流寇入境，夫妇俱被执。将杀大汉，
氏前抱泣。贼舍大汉而欲污氏，氏趋投水，水浅不能
溺。贼捞之，氏怒骂，两手持淤泥沙石愤击贼。贼怒，并
其夫支解焉。”